Ubebaji Mke (Kifini: eukonkanto au akankanto, Kiestonia: naisekandmine, Kiswidi: kärringkånk, Kiingereza: Wife-Carrying) ni mashindano ambayo washindani wa kiume hukimbia katika njia maalum yenye vikwazo zaidi wakati kila mmoja amembeba mwenzake wa kike. Mchezo huo ulianzishwa huko Sonkajärvi, nchini Ufini. Aina kadhaa za kubeba zinaweza kutumika: ubebaji juu ya mabega, au mtindo wa Kiestonia (mke anakuwa kichwa chini na miguu juu ya shingo na mabega ya mwanaume). Ubebaji Mke ilitokea nchini Ufini. Hadithi zimepitishwa kwa mtu anayeitwa Herkko Rosvo-Ronkainen (ajulikanaye kama Ronkainen the ʻRobber). Mtu huyu alichukuliwa kama mnyang'anyi mwishoni mwa miaka ya 1800, aliishi msituni, na alikimbia na kundi lake la wezi wakisababisha madhara vijijini. Kutoka na yale yaliyopatikana, kuna maoni matatu juu ya kwanini / jinsi mchezo huu ulivumbuliwa. Kwanza, kwamba Rosvo-Ronkainen na wezi wake walituhumiwa kwa kuiba chakula na kuwateka wanawake kutoka vijiji katika eneo alilokuwa akiishi, kisha kuwabeba wanawake hawa migongoni wanapokimbia. Pendekezo la pili ni kwamba vijana wangeenda kwenye vijiji jirani, na kuwateka wanawake na kuwaoa kwa nguvu na mara nyingi wanawake hao ni wale ambao walikuwa tayari wamekwisha kuolewa.